8 หุ้นขุดเหรียญวิ่ง! รับ “บิตคอยน์” ทะลุ 20,000 ดอลลาร์
8 หุ้นขุดเหรียญคริปโตฟื้น หลังจากราคาบิตคอยน์ทะลุ 20,000 ดอลลาร์ สะท้อนการฟื้นตัวของเศรษฐกิจ การผ่อนคลายความตึงเครียดทางการเงินและมาตรการปรับขึ้นอัตราดอกเบี้ยของธนาคารกลางสหรัฐที่ไม่เร่งตัวขึ้นเร็วเกินไป
8 หุ้นขุดเหรียญคริปโตฟื้น หลังจากราคาบิตคอยน์ทะลุ 20,000 ดอลลาร์ สะท้อนการฟื้นตัวของเศรษฐกิจ การผ่อนคลายความตึงเครียดทางการเงินและมาตรการปรับขึ้นอัตราดอกเบี้ยของธนาคารกลางสหรัฐที่ไม่เร่งตัวขึ้นเร็วเกินไป
16 ม.ค. 2566

ผู้สื่อข่าวรายงานว่า วันนี้ (16 ม.ค. 66) ณ เวลา  10: 45 น. ราคาหุ้นกลุ่มตลาดคริปโตเคอร์เรนซีปรับตัวขึ้น ซึ่งไปในทิศทางของบิตคอยน์ฟื้นตัวขึ้นทะลุ 20,000 ดอลลาร์ นำโดย บริษัท จัสมิน เทคโนโลยี โซลูชั่น จำกัด (มหาชน) หรือ JTS ราคาอยู่ที่ระดับ 51.75 บาท บวก 3.75 บาท หรือ 7.81% สูงสุดที่ระดับ 53.75 บาท ต่ำสุดที่ระดับ 52.75 บาท ด้วยมูลค่าการซื้อขาย 81.18 ล้านบาท
บริษัท ซิก้า อินโนเวชั่น จำกัด (มหาชน) หรือ ZIGA ราคาหุ้นอยู่ระดับ 4.10 บาท บวก 0.52 บาท หรือ 14.53% สูงสุดที่ระดับ 4.18 บาท ต่ำสุดที่ระดับ 3.84 บาท ด้วยมูลค่าการซื้อขาย 362.07 ล้านบาท
บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ราคาหุ้นอยู่ระดับ 0.25 บาท บวก 0.02 บาท หรือ 8.70% สูงสุดที่ระดับ 0.26 บาท ต่ำสุดที่ระดับ 0.24 บาท ด้วยมูลค่าการซื้อขาย 24.04 ล้านบาท
บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF ราคาหุ้นอยู่ที่ระดับ 6.75  บาท บวก 0.10 บาท หรือ 1.50% สูงสุดที่ระดับ 6.75 บาท ต่ำสุดที่ระดับ 6.60 บาท ด้วยมูลค่าการซื้อขาย 4.54 ล้านบาท
บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN ราคาหุ้นอยู่ที่ระดับ 5.95 บาท บวก 0.30 บาท หรือ 5.31% สูงสุดที่ระดับ 5.95 บาท ต่ำสุดที่ระดับ 5.80 บาท ด้วยมูลค่าการซื้อขาย 1.89 ล้านบาท
บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ราคาหุ้นอยู่ที่ระดับ 2.78 บาท บวก 0.04 บาท หรือ 1.46% สูงสุดที่ระดับ 2.82 บาท ต่ำสุดที่ระดับ 2.76 บาท ด้วยมูลค่าการซื้อขาย 9.34  ล้านบาท
บริษัท เอสซีไอ อีเลคตริค จำกัด (มหาชน) หรือ SCI ราคาหุ้นอยู่ที่ระดับ 1.45 บาท บวก 0.07 บาท หรือ 5.07% สูงสุดที่ระดับ 1.47 บาท ต่ำสุดที่ระดับ  1.42 บาท ด้วยมูลค่าการซื้อขาย 4.45  ล้านบาท
บริษัท อีสต์โคสท์เฟอร์นิเทค จำกัด (มหาชน) หรือ ECF ราคาหุ้นอยู่ที่ระดับ 1.80 บาท บวก 0.02 บาท หรือ  1.12% สูงสุดที่ระดับ 1.80 บาท ต่ำสุดที่ระดับ  1.78 บาท ด้วยมูลค่าการซื้อขาย  5.24 แสนบาท
สำหรับราคาบิตคอยน์ประจำวันนี้ (16 ม.ค. 66) พุ่งขึ้น 22.% ในช่วงเวลา 24 ชั่วโมง ราคาอยู่ที่ 20,879 เหรียญสหรัฐ หรือราว 686,564.16 บาท เปลี่ยนแปลง 0.44% ในช่วงเวลา 7 วัน ตามข้อมูลล่าสุด เมื่อเวลา 7.06 น. ของวันนี้

ทั้งนี้การปรับตัวขึ้นของบิตคอยน์ เชื่อว่าจากการออกมาเปิดเผยข้อมูลของกระทรวงแรงงานสหรัฐ ซึ่งระบุระดับตัวเลขของดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค ประจำเดือน ธ.ค.เมื่อคืนที่ผ่านมา (12 ม.ค.) โดยตัวเลข CPI ทุกรายการสอดคล้องกับตัวเลขคาดการณ์ของนักวิเคราะห์ โดยดัชนี CPI ทั่วไป ซึ่งรวมหมวดอาหารและพลังงาน ปรับตัวขึ้น 6.5% ในเดือน ธ.ค. เมื่อเทียบรายปี สอดคล้องกับตัวเลขคาดการณ์ของนักวิเคราะห์ และเป็นการปรับตัวขึ้นน้อยที่สุดเมื่อเทียบรายปี นับตั้งแต่เดือน ต.ค.2564
อย่างไรก็ตาม จากสถานการณ์ดังกล่าว ทำให้ราคาเหรียญบิทคอยน์ ซึ่งปรับตัวฟื้นขึ้นมาทะลุ 20,000 ดอลลาร์วันนี้ ซึ่งสะท้อนการฟื้นตัวของเศรษฐกิจ การผ่อนคลายความตึงเครียดทางการเงินและมาตรการปรับขึ้นอัตราดอกเบี้ยของธนาคารกลางสหรัฐที่ไม่เร่งตัวขึ้นเร็วเกินไป